stanford-oval/wikipedia huggingface dataset:
Syntipukki (vuoden 1935 elokuva)
Juoni

Adalbert ”Mussu” Koikkalainen perii yhdeksän tuhatta markkaa. Hän hakeutuu töihin tavaratalo Sampoon, jotta saisi työkokemusta havittelemaansa maitokauppaa varten. Rohdoskauppaosaston tasokas myyjätär Irja Salo saa valituksia asiakkailta. Hän ehdottaa, että Mussusta tehdään syntipukki, jonka piikkiin tavaratalossa sattuneet kömmähdykset pannaan. Irja sattuu tapaamaan myös Sammon pääjohtaja Vaaran, mutta ei tunne miestä vaan luulee tätä kauppamatkustajaksi. Mussu kyllästyy pian syntipukin rooliinsa, mutta ei pääse siitä heti eroon, sillä henkilökunnan päällikkö Aro huomauttaa häntä kahden viikon irtisanomisajasta.
Irja saa lisää huomautuksia. Hän keksii juonen: Mussu alkaa hänen pyynnöstään kertoa huhua, jonka mukaan pääjohtaja Vaara olisi nähty intiimissä tilanteessa Irjan kanssa. Näin Irja saa Aron kunnioittamaan itseään. Todellisuudessa Irja ei tiedä vieläkään kuka johtaja on. Hän pyytää Vaaraa ulos luullen miestä edelleen kaupparatsuksi. Irja ja Vaara rakastuvat toisiinsa. Seuraavana päivänä Vaara nimittää Mussun uudeksi henkilökunnan päälliköksi ja Arosta tehdään osto-osaston päällikkö. Mussu alkaa saman tien nöyryyttää vahtimestari Miettistä, jonka kanssa hänellä meni sukset ristiin jo hänen tullessaan Sampoon töihin. Kun Miettinen kertoo tilanteesta Vaaralle, tämä kumoaa nimitykset. Mussu haluaa yhä kiihkeämmin eroon työstään Sammossa. Hän paljastaa, että Vaarasta ja Irjasta kulkeva huhu on vailla totuuspohjaa.
Lopulta Irjalle paljastuu Vaaran henkilöllisyys. Pienen vastahangan jälkeen Irja suostuu Vaaran kosintaan. Mussun äiti puolestaan saapuu paikalle kartanonomistaja Ilolan kanssa ja kertoo heidän hankkineen maitokaupan. Vihdoin Mussu pääsee eroon Sammosta ja voi aloittaa työn omassa kaupassaan.
Näyttelijät

| 0 | 1 | 2 |
| --- | --- | --- |
|  Ester Toivonen  | … |  Irja Salo   |
|  Kaarlo Kartio  | … |  Frans Esko Ylermi Adalbert Koikkalainen, ”Mussu”   |
|  Jaakko Korhonen  | … |  pääjohtaja Vaara   |
|  Tyyne Jauri  | … |  rouva Aro   |
|  Aku Käyhkö  | … |  henkilökunnan päällikkö Aro   |
|  Tyyne Haarla  | … |  rouva Ilola   |
|  Kaija Suonio  | … |  rouva Koikkalainen   |
|  Heikki Välisalmi  | … |  vahtimestari Miettinen   |
|  Mary Hannikainen  | … |  balettitanssija ja valssi-iskusävelmän laulaja   |
|  Dallapé  | … |  ravintolaorkesteri Georg Malmsténin johdolla   |
|  Olavi Suominen  | … |  urheiluosaston myyjä   |
|  Ossi Korhonen  | … |  rohdoskauppaosaston esimies   |
|  Ansa Ikonen  | … |  leikkikaluosaston myyjätär   |
|  Uuno Montonen  | … |  huonekaluosaston asiakas   |
|  Laila Rihte  | … |  naisten alusvaateosaston myyjätär   |
|  Kaarlo Hiltunen  | … |  mannekiini   |
|  Margarita Särkkä  | … |  nainen pukunäytöksessä   |
|  Artturi Järviluoma  | … |  mies ravintolassa   |
|  Eija Hiltunen  | … |  nainen ravintolassa   |
|  Kyösti Käyhkö  | … |  mies ravintolassa   |
|  Jaana Ylhä  | … |  yksi ballerinoista   |
Tuotanto

Elokuvan pohjana ollut Agapetuksen saman niminen näytelmä oli yksi kolmesta näytelmästä, joiden filmausoikeudet Suomen Filmiteollisuus hankki toimintansa alussa. Kaksi muuta olivat Minna Canthin Roinilan talossa (1935) ja Sam Sihvon Hevoshuijari (1943). Näytelmän kantaesitys oli Kansallisteatterissa huhtikuussa 1930. Näytelmää esitettiin myös Norjassa, Ruotsissa ja Virossa. Syntipukin filmatisoinnissa tapahtumapaikkoja laajennettiin Sammon tavaratalosta muun muassa päähenkilöiden koteihin ja kabaree-ravintolaan.
Suomen Filmiteollisuus otti vasta toimintansa ensiaskeleita ja oli studiotta. Vuonna 1930 valmistunut huippumoderni Stockmann Helsingin Aleksanterinkadulla antoi henkilökuntansa ja tilansa ilmaiseksi SF:n käyttöön. Tavaratalo laski elokuvalle huomattavan mainosarvon ja myös rahoitti elokuvaa runsaskätisesti.> Syntipukki kuvattiin kuudessa viikossa tammi–maaliskuussa 1935 Stockmannilla ja sen ympäristössä. Myös studio-otot kuvattiin Stockmannilla.
Koomikon uraansa aloittavalle Kaarlo Kartiolle ja Miss Eurooppa Ester Toivoselle Syntipukki oli ensimmäinen merkittävä elokuva. Ansa Ikonen teki pienen sivuroolin myyjättärenä. Syntipukki oli yksi hänen kolmesta avustajatason elokuvatehtävästään ennen pääroolia komediassa Kaikki rakastavat (1935). Pienissä sivuosissa vilahtavat myös muun muassa Georg Malmstén, Uuno Montonen ja Laila Rihte.
Televisiossa Syntipukki esitettiin ensi kerran 13. helmikuuta 1979.
Matti Kassila ohjasi 1957 Syntipukista uuden version, nimiosassa Lasse Pöysti.
Musiikki

Syntipukin musiikista vastasi Georg Malmstén. Elokuvassa esitetään muun muassa iskelmä ”Lemmen liekki leimahtaa”, jonka sanoitus on Erkki Karun. Sen laulaa ravintolakohtauksessa Mary Hannikainen Dallapé-orkesterin säestyksellä. Sävelmän levyttivät Malmstén ja Greta Pitkänen vuonna 1934. Myöhemmin sen ovat levyttäneet muun muassa Ossi Malinen, Kivikasvot ja Finlanders.
Vastaanotto

Elokuva oli katsojien mieleen. Tuottajan osuus elokuvan pääsylipputuloista kohosi lähes puoleentoista miljoonaan markkaan.
Ilta-Sanomien kriitikko kuitenkin arvioi Syntipukin melko epäonnistuneeksi. Kirjoittajan mielestä elokuvakameran tarjoamia mahdollisuuksia ei ollut osattu hyödyntää. Uusi Suomessa kriitikko teilasi elokuvan alun liian hidastempoiseksi, mutta tähdensi: ” --- virkeätä elävyyttä ja hauskaa tilannekomiikkaa on sittemmin aivan riittämiin ja filmi on kokonaisuudessaan hauska.” Helsingin Sanomissakin kehuttiin elokuvan pirteyttä ja komiikkaa. Kriitikot antoivat myönteistä palautetta Ester Toivoselle. ”Hänen filmiin tulonsa on ensimmäinen todellinen filmidebyytti meidän maassamme”, eräs arvostelija kirjoitti.
Vuoden 1994 televisioesityksen yhteydessä Ilta-Sanomien Timo Kuismin arvioi Syntipukin omalla tavallaan sangen hauskaksi, mutta auttamattoman kömpelösti toteutetuksi ja ala-arvoisesti leikatuksi. 2000-luvulla Arto Pajukallio on arvioinut elokuvan Matti Kassilan samasta näytelmästä tekemään ohjaukseen verrattuna heikommaksi tulkinnaksi.
Aiheesta muualla

Syntipukki todellisessa tavaratalossa, Suomen Kuvalehti, 09.03.1935, nro 10, s. 12, Kansalliskirjaston digitaaliset aineistot
Väinö Pesola

Väinö Pesola
Väinö Johannes Pesola (28. toukokuuta 1886 Kaarina – 20. huhtikuuta 1966 Helsinki) oli suomalainen säveltäjä ja kuoronjohtaja.
Elämäkerta

Pesolan vanhemmat olivat kansakoulunopettaja Matti Pesola ja Aleksandra (Sanni) Sofia Gestrin ja puoliso vuodesta 1920 voimistelunopettaja Alma Esteri Salminen. Teollisuusneuvos Matti Pesola oli heidän poikansa. Väinö Pesolan veli oli puolestaan kasvinjalostaja Vilho A. Pesola. Väinö Pesola valmistui filosofian maisteriksi vuonna 1919 ja opiskeli kotimaan lisäksi Budapestissa, Wienissä ja Milanossa. Pesola opiskeli useita aineita Helsingin yliopistossa ja liittyi myös Ylioppilaskunnan Laulajiin, jossa laulajaveljet antoivat hänelle lempinimen Poloneesi. Musiikkiopintoja hän suoritti Erkki Melartinin ja Ilmari Krohnin johdolla ja myöhemmin hän oli myös Leo Funtekin sävellys- sekä kapellimestarioppilaana.lähde?
Pesola sai ensimmäiset kokemuksensa kuoronjohdosta turkulaisen Nuori Laulu -kuoron vetäjänä vuodesta 1909 alkaen. Kuoron muodostivat suurelta osin Varsinaissuomalaisen Osakunnan kuoron entiset laulajat. Pesolan tiedetään Turussa johtaneen myös epäsäännöllisesti konsertoinutta Turun koululaisorkesteria ainakin vuonna 1915, jolloin hän asui jo vakituisesti Helsingissä. Kymmenluvulla Pesola johti parin vuoden ajan Polyteknikkojen Kuoroa sekä ainakin yhtenä kesänä myös YL:n kesäkuoroa kotimaan kiertueella. Pesola jatkoi sävellysopintojaan 1920- ja 1930-luvulla Wienissä ja Budapestissä Hans von Koesslerin ja Carl von Prochaczkan johdolla. Hän toimi Helsingin työväen mieskuoron johtajana 1911–1938, Kilven kuoron johtajana 1926–1938 ja 1940–1950 sekä lyhyempiä aikoja muissa kuoroissa. Pesola oli myös monien laulujuhlien yleisjohtaja. Elämänsä loppuvuosina hänet kutsuttiin useiden kuorojen kunniajäseneksi tai -johtajaksi. Hän piti kymmenkunta sävellyskonserttia, johti pariasataa kuorokonserttia ja sai noin kaksikymmentä palkintoa sävellystyöstään.
Pesola toimi Valtion säveltaidetoimikunnan sihteerinä yli kahdenkymmenen vuoden ajan ja sivistysjärjestöjen kansankonsevatorion johtokunnassa tätäkin pidempään. Yleisradion ohjelma-ja hallintoneuvostossa Pesola työskenteli vuodesta 1936. Erityisesti häntä arvostettiin sillanrakentajana työväen ja porvarien kulttuuriklikkien välillä, ja hänelle myönnettiin viides Suomen Työväen Musiikki­liiton kultainen ansiomerkki. Pesola oli Suomen Sosialidemokraatti -lehden musiikkiarvostelija vuodesta 1918. Hänelle myönnettiin professorin arvonimi 1956.
Sävellyksiä ja sovituksia

Pesolan sävellyksiin kuuluu muun muassa sinfonioita, orkesterisarjoja, ooppera Ulkosaarelaisia, jousikvartetto, kantaatteja sekä kuorolauluja:
Kaksi sinfoniaa
Sinfoninen runo Metsäkaikuja
Kuusi orkesterisarjaa
Jousikvartetto
Ooppera Ulkosaarelaisia
Neljä kantaattia
Noin 30 yksinlaulua ja naiskuorolaulua
Noin 80 mieskuoro-, 70 sekakuorolaulua ja 30 koululaulua
Kansanlaulusovituksia kuorolle ja yksinlaululle.
Aiheesta muualla

Isolammi, Hanna: / Pesola, Väinö (1886–1966) Kansallisbiografia-verkkojulkaisu. 30.3.2021. Helsinki:  Suomalaisen Kirjallisuuden Seura.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Suomi (KANTO)  Yhdysvallat 
Taiteenala:  MusicBrainz 
Henkilöt:  Kansallisbiografia
Kommunar

| Kommunar Коммунар |
| --- | --- |
 lippu:  vaakuna
 Kommunar
 Koordinaatit: 59°37′18.9″N, 30°23′36.4″E 
Valtio:   Venäjä
Hallinnollinen alue:  Leningradin alue
Hallintopiiri:  Hatsinan piiri
Pinta-ala:  
 – Kokonaispinta-ala:  12,7 km²
Väkiluku (2010):  20 265
Aikavyöhyke:  UTC+3 (MSK)
Postinumero:  188 320 - 188 321 
Suuntanumero(t):  +7 813 71 65
 
 http://kommunar.spb.ru/ 
 OKATO-tilastotunnus: 41218505 
Infobox OKVirheellinen NIMI-arvo: 
Kommunar (ven. Коммуна́р) on kaupunki Leningradin alueen Hatsinan piirissä Venäjällä. Se sijaitsee Inkereenjoen varrella 35 kilometriä Pietarista etelään. Kaupungin pinta-ala on 12,7 neliökilometriä ja asukkaita on 20 265 henkeä (vuonna 2010).
Asutuskeskus on syntynyt 1840-luvulla. Aluksi sen nimenä oli Grafskaja Slavjanka, myöhemmin Tsarskaja Slavjanka. Ennen vallankumousta se tunnettiin Rogersin ja Pfeifferin tehtaan työlaisasutuksena. Hallinnollisesti se kuului Pietarin kuvernementin Tsarskoje Selon kihlakuntaan. Vuonna 1953 Kommunar sai kaupunkimaisen taajaman statuksen ja vuonna 1993 siitä tuli kaupunki.
Kaupungin talouden perustan muodostaa sellu- ja paperiteollisuus. Siellä toimivat Ilim Pulp -konserniin kuuluva kartonkitehdas, Kommunarin paperitehdas, aaltopahvitehdas Komsomolets sekä muita pakkausmateriaaleja valmistavia tuotantolaitoksia.
Suuri osa Kommunarin asukkaista käy päivittäin töissä Pietarissa. Kaupungin alueella sijaitsee Pietari–Vitebsk-radan Antropšinon asema.
Leningradin alueen Jaaman piirin Opoljan kunnassa sijaitsee Malin kylä, jonka venäjänkielinen nimi on myös Kommunar.
Aiheesta muualla

Kommunar Leningradin alueen kulttuuri -tietosanakirjassa (Arkistoitu – Internet Archive) (venäjäksi)
Kommunarin kaupungin sivusto (Arkistoitu – Internet Archive) (venäjäksi)
| n k Leningradin alueen kaupungit ja taajamat |
| --- | --- | --- |
| Kaupungit |  Antrea  Boksitogorsk  Enso  Hatsina  Ivangorod  Jaama  Kiriši  Koivisto  Kommunar  Korotka  Koskenala  Käkisalmi  Laukaa  Lotinapelto  Lomkka  Lupana  Olhava  Pella  Pikaljovo  Pähkinälinna  Seuloskoi  Sierattala  Sjasstroi  Slantsy  Sosnovyi Bor  Tihvinä  Tusina  Uuras  Uusi-Laatokka  Viipuri  Volossova  |  |
| Kaupunkityyppiset taajamat |  Budogoštš  Haisevaisi  Imeni Morozova  Imeni Sverdlova  Jefimovski  Johannes  Jääski  Kaarlahti  Kuismala  Lepäsi  Naasia  Namkku  Nikolski  Orinansavotta  Paulova  Priladožski  Punaporu  Rahja  Raivola  Rjabovo  Siiverska  Svirstroi  Taaitsa  Toksova  Tolmatšovo  Tuprova  Uljana  Vaaseni  Vahriselkä  Viiritsa  Vornasuo  Voznesenje  |  |
Taylor Swift (albumi)

| Taylor Swift Taylor Swift |
| --- | --- | --- |

Studioalbumin tiedot
 Julkaistu: 24. lokakuuta 2006
 Formaatti: CD, LP, lataus, streaming
 Tuottaja(t): Scott Borchetta, Nathan Chapman, Robert Ellis Orrall
 Tyylilaji: country, country pop
 Kesto: 53.56
 Levy-yhtiö: Big Machine
Listasijoitukset
 : 5.  : 81.
Taylor Swiftin muut julkaisut
|   | Taylor Swift 2006 | Sounds of the Season: The Taylor Swift Holiday Collection 2007 |
Singlet albumilta Taylor Swift
 ”Tim McGraw” Julkaistu: 19. kesäkuuta 2006  ”Teardrops on My Guitar” Julkaistu: 19. helmikuuta 2007  ”Our Song” Julkaistu: 9. syyskuuta 2007  ”Picture to Burn” Julkaistu: 3. helmikuuta 2007  ”Should’ve Said No” Julkaistu: 18. toukokuuta 2008
Taylor Swift on yhdysvaltalaisen laulaja-lauluntekijä Taylor Swiftin esikoisalbumi. Se julkaistiin vuonna 2006 Swiftin ollessa 16-vuotias. Albumin ensimmäisenä singlenä julkaistiin kappale ”Tim McGraw”. Tyyliltään albumin musiikki on countrya ja country-poppia. Seuraavat singlet ”Teardrops on My Guitar” ja ”Our Song” saivat radiosoittoa myös popkanavilla.
Albumi nousi Yhdysvaltain ja Kanadan countrylistojen kärkeen. Billboard 200 -listalla se nousi sijalle 5. Albumi on myynyt Yhdysvalloissa seitsemänkertaista platinaa.
Vuonna 2007 albumista julkaistiin Yhdysvalloissa uusia kappaleita sisältävä Deluxe-painos. Seuraavana vuonna julkaistiin lisäksi kansainvälinen Deluxe-painos. Albumi nousi tuolloin myös Britannian countryalbumien listan kärkeen.
Tyyli ja sanoitukset

Albumin kappaleet on tyyliltään countrya ja country poppia. Lyriikat käsittelevät muun muassa rakkautta, eroa, ystävyyttä ja yksinäisyyttä. Swift on kirjoittanut suurimman osan albumin kappaleista yksin tai Liz Rosen kanssa. Yksinäisyydestä kertovan kappaleen ”Outside” hän kirjoitti jo 12-vuotiaana. Kappale ”Tim McGraw” sai nimensä siitä, että Swiftin lempilaulu oli Tim McGraw’n kappale ”Can’t Tell Me Nothin’”, ja hän toivoi poikaystävän muistavan hänet McGraw’n musiikkia kuullessaan.
Kappaleiden ”Teardrops on My Guitar” ja ”Picture to Burn” alkuperäiset versiot korvattiin singleversioilla albumin deluxe-painoksella, kansainvälisellä painoksella ja kaikilla myöhemmillä painoksilla. Sanoituksissa on pieni ero alkuperäisiin versioihin.
Kappaleet

| Alkuperäinen painos |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Tim McGraw | Taylor Swift, Liz Rose | 3.52 |  |  |  |  |  |  |
| 2. | Picture to Burn | Swift, Rose | 2.53 |  |  |  |  |  |  |
| 3. | Teardrops on My Guitar | Swift, Rose | 3.33 |  |  |  |  |  |  |
| 4. | A Place in This World | Swift, Robert Ellis Orrall, Angelo Petraglia | 3.22 |  |  |  |  |  |  |
| 5. | Cold as You | Swift, Rose | 4.01 |  |  |  |  |  |  |
| 6. | The Outside | Swift | 3.27 |  |  |  |  |  |  |
| 7. | Tied Together with a Smile | Swift, Rose | 4.11 |  |  |  |  |  |  |
| 8. | Stay Beautiful | Swift, Rose | 3.58 |  |  |  |  |  |  |
| 9. | Should’ve Said No | Swift | 4.04 |  |  |  |  |  |  |
| 10. | Mary’s Song (Oh My My My) | Swift, Rose, Brian Maher | 3.35 |  |  |  |  |  |  |
| 11. | Our Song | Swift | 3.27 |  |  |  |  |  |  |
|  |  |  | 40.28 |  |  |  |  |  |  |
| Bonusvideot, alkuperäispainos (CD) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Tim McGraw (musiikkivideo)  | 4.00 |  |  |  |  |  |  |  |
| 2. | Taylor’s Grand Ole Opry Debut (video)  | 2.56 |  |  |  |  |  |  |  |
| Bonuslataus, Best Buy -painos |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | I Heart ? | Swift | 3.15 |  |  |  |  |  |  |
| Deluxe-painos (Yhdysvallat, 2007) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 2. | Picture to Burn (uusi versio)  | Swift, Rose | 2.53 |  |  |  |  |  |  |
| 3. | Teardrops on My Guitar (Radio Single Version)  | Swift, Rose | 3.23 |  |  |  |  |  |  |
| 12. | I’m Only Me when I’m with You | Swift, Orrall, Petraglia | 3.33 |  |  |  |  |  |  |
| 13. | Invisible | Swift, Orrall | 3.24 |  |  |  |  |  |  |
| 14. | A Perfectly Good Heart | Swift, Brett James, Troy Verges | 3.42 |  |  |  |  |  |  |
| 15. | Taylor Swift’s 1st Phone Call with Tim McGraw |  | 4.44 |  |  |  |  |  |  |
|  |  |  | 53.56 |  |  |  |  |  |  |
| Vuoden 2008 painos ja kansainvälinen painos |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 2. | Picture to Burn (uusi versio)  | Swift, Rose | 2.53 |  |  |  |  |  |  |
| 3. | Teardrops on My Guitar (Radio Single Version)  | Swift, Rose | 3.23 |  |  |  |  |  |  |
| 12. | I’m Only Me when I’m with You | Swift, Orrall, Petraglia | 3.33 |  |  |  |  |  |  |
| 13. | Invisible | Swift, Orrall | 3.24 |  |  |  |  |  |  |
| 14. | A Perfectly Good Heart | Swift, James, Verges | 3.42 |  |  |  |  |  |  |
| 15. | Teardrops on My Guitar (Pop Version)  | Swift, Rose | 2.59 |  |  |  |  |  |  |
|  |  |  | 53.56 |  |  |  |  |  |  |
Listasijoitukset > Viikoittaiset listat

| Maa ja lista | Korkein sija |
| --- | --- |
 Iso-Britannia (Britannian albumilista): 81
 Iso-Britannia (OCC, countryalbumit): 1
 Kanada (Canadian Albums Chart): 14
 Skotlanti (OCC, Skotlannin albumit): 64
 Yhdysvallat (Billboard 200): 5
 Yhdysvallat (Billboard, countryalbumit): 1

| Maa ja lista | Korkein sija |
| --- | --- |
 Australia (ARIA Charts): 33
 Australia (ARIA Charts, countryalbumit): 2
 Irlanti (IRMA): 59
 Japani (Oricon): 53
 Uusi-Seelanti (Recorded Music NZ): 38

| Maa ja lista | Korkein sija |
| --- | --- |
 Argentiina (CAPIF): 10
 Kreikka (IFPI): 2
 Kroatia (HDU, ulkomaiset albumit): 17
 Portugali (AFP): 33
 Ruotsi (Sverigetopplistan, fyysiset albumit): 20
 Skotlanti (OCC, Skotlannin albumit): 17
 Yhdysvallat (Billboard, indiealbumit): 21
Listasijoitukset > Vuoden lopun listat

| Maa ja lista | Vuosi | Korkein sija |
| --- | --- | --- |
|  Yhdysvallat (Billboard 200) | 2007 | 19 |
|  Yhdysvallat (Billboard, countryalbumit) | 2007 | 3 |
|  Yhdysvallat (Billboard 200) | 2008 | 5 |
|  Yhdysvallat (Billboard, countryalbumit) | 2008 | 2 |
|  Yhdysvallat (Billboard 200) | 2009 | 24 |
|  Yhdysvallat (Billboard, countryalbumit) | 2009 | 6 |
|  Yhdysvallat (Billboard 200) | 2010 | 62 |
|  Yhdysvallat (Billboard, countryalbumit) | 2010 | 19 |
|  Yhdysvallat (Billboard 200) | 2011 | 164 |
|  Yhdysvallat (Billboard, countryalbumit) | 2023 | 41 |
|  Yhdysvallat (Billboard, indiealbumit) | 2023 | 45 |
|  Australia (ARIA Charts, countryalbumit) | 2024 | 16 |
|  Yhdysvallat (Billboard, countryalbumit) | 2024 | 60 |
Listasijoitukset > Vuosikymmenen lopun listat

| Maa ja lista | Korkein sija |
| --- | --- |
 Yhdysvallat (Billboard 200, 2000–2009): 53
 Yhdysvallat (Billboard, countryalbumit, 2000–2009): 9
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 2x platinaa | Australian Recording Industry Association |
|  Iso-Britannia | kultaa | British Phonographic Industry |
|  Kanada | platinaa | Music Canada |
|  Singapore | kultaa | Recording Industry Association Singapore |
|  Yhdysvallat | 7x platinaa | Recording Industry Association of America |
|  Uusi-Seelanti | platinaa | Recorded Music NZ |
Arvostelut

Allmusic:
Country Weekly:
Aiheesta muualla

Taylor Swift -albumi AllMusic-sivustolla
Taylor Swift -albumi Discogs-sivustolla
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Long Live”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Siilinjärvi (järvi)

| Siilinjärvi |
| --- | --- |
Valtiot:  Suomi 
Paikkakunta:  Siilinjärvi
Koordinaatit:  63°03′35″N, 27°43′00″E
Järvinumero:  04.611.1.010
Mittaustietoja
Pinnankorkeus:  81,8 m 
Rantaviiva:  16,57 km 
Pinta-ala:  2,88 km² 
Tilavuus:  0,0196 km³ 
Keskisyvyys:  6,9 m 
Suurin syvyys:  36,2 m 
 fiSiilinjärvi 
Siilinjärvi on pieni humusjärvi Siilinjärven keskustaajamassa Pohjois-Savossa. Sen pinta-ala on 2,9 neliökilometriä. Etäisyys Kuopiosta on 17 kilometriä pohjoiseen.
Maantiede

Siilinjärven pituus kaakosta luoteeseen on 4,7 kilometriä. Järven eteläosassa sijaitsee kolmen suojellun saaren kokonaisuus: Mikkelsaari, Peltosaari ja Sääkssaari muodostavat kaakkois–luoteissuuntaisen saarijonon, jonka pituus on noin kilometrin. Saarten luoteispuolella Siilinjärvi kapenee alle kilometrin levyiseksi. Järven kapea pohjoisosa on saareton. Lähes neljäsosa järvestä on vähintään 10 metriä syvä.
Siilinjärvi on kauttaaltaan kulttuurimaiseman reunustama. Pohjoisessa on kaupunkimaista asutusta, etelässä maatalousmaata. Siilinjärven luoteisrantaan laskee pohjoisesta Pieni-Sulkava (84,8 metriä mpy) runsaan kilometrin pituista Siilinjokea. Noin 800 metriä Siilinjärveltä luoteeseen sijaitsee Ahmonlampi (94,8 metriä mpy).
Siilinjärven tila luokiteltiin vuonna 2013 tyydyttäväksi. Järveä kuormittavat maatalous ja haja-asutuksen jätevedet. Siilinjärven vesitilavuus on 19 602 000 kuutiometriä.
Siilinjärvi (04.611.1.010) kuuluu Juurusveden lähialueeseen (04.611), joka on kolmannen jakovaiheen vesistö Vuoksen vesistössä (04). Toinen jakovaihe Juurusveden alue (04.61) ja ensimmäinen Nilsiän reitin valuma-alue (04.6). Siilinjärvi on kolmanneksi laajin Juurusveden lähialueen 126:sta vähintään hehtaarin laajuisesta vakavedestä. Laajimmat ovat Juurusvesi ja Iso-Jälä. Siilinjärveä seuraa Tihvonjärvi.
Siilinjärvi on seitsemänneksi laajin Siilinjärven 126:sta vakavedestä. Sitä laajempia ovat Kallavesi, Juurusvesi, Iso-Jälä, Kevätön, Sulkavanjärvi ja Pöljänjärvi. Siilinjärveä seuraa Räimäjärvi ja Pyöreinen.